ബാങ്കില് ക്ലര്ക്ക്: ഐബിപിഎസ് വിളിക്കുന്നു രാജ്യത്തെ വിവിധ പൊതുമേഖലാ ബാങ്കുകളിലെ 7855 ഒഴിവുകളിലേക്ക് ഇന്സ്റ്റിറ്റ്യൂട്ട് ഓഫ് ബാങ്കിങ് പേഴ്സണല് സെലക്ഷന് ഐബിപിഎസ് അപേക്ഷ ക്ഷണിച്ചു. ഓണ്ലൈന് രജിസ്ട്രേഷന് തുടങ്ങി. ബാങ്ക് ഓഫ് ബറോഡ, ബാങ്ക് ഓഫ് ഇന്ത്യ, ബാങ്ക് ഓഫ് മഹാരാഷ്ട്ര, കനറാ ബാങ്ക്, സെന്ട്രല് ബാങ്ക് ഓഫ് ഇന്ത്യ, ഇന്ത്യന് ബാങ്ക്, ഇന്ത്യന് ഓവര്സീസ് ബാങ്ക്, പഞ്ചാബ് നാഷണല് ബാങ്ക്, പഞ്ചാബ് ആന്ഡ് സിന്ധ് ബാങ്ക്, യുസിഒ ബാങ്ക്, യൂണിയന് ബാങ്ക് ഓഫ് ഇന്ത്യ എന്നീ 11 ബാങ്കുകളിലെ ഒഴിവുകളിലേക്കാണ് നിയമനം. യോഗ്യത ബിരുദം. പ്രായം 2028. 2021 ജൂലൈ ഒന്നിനെ അടിസ്ഥാനമാക്കിയാണ് പ്രായം കണക്കാക്കുന്നത്. ഓണ്ലൈന് പ്രിലിമിനറി, മെയിന് പരീക്ഷകളിലൂടെയാണ് തെരഞ്ഞെടുപ്പ്. ഇംഗ്ലീഷ് , ഹിന്ദി, എന്നിവയ്ക്ക് പുറമെ പ്രാദേശിക ഭാഷകളിലും പരീക്ഷ എഴുതാം. കേരളം, പുതുച്ചേരി, ലക്ഷദ്വീപ് എന്നിവിടങ്ങളിലുള്ളവര്ക്ക് മലയാളത്തിലും പരീക്ഷ എഴുതാം. ഇംഗ്ലീഷ്, ഹിന്ദി ഭാഷകള്ക്കുപുറമെ ഇതാദ്യമായി 13 പ്രാദേശിക ഭാഷകളില് പരീക്ഷ എഴുതാനവസരമുണ്ട്. കേരളം 194, പുതുച്ചേരി 30, ലക്ഷദ്വീപ് 5 എന്നിങ്ങനെയാണ് ഒഴിവുകള്. കേരളത്തില് പ്രിലിമിനറി പരീക്ഷാകേന്ദ്രങ്ങള് ആലപ്പുഴ, കണ്ണൂര്, കൊച്ചി, കൊല്ലം, കോട്ടയം, കോഴിക്കോട്, മലപ്പുറം, പാലക്കാട്, തിരുവനന്തപുരം, തൃശൂര് എന്നിവയാണ്. പ്രധാന പരീക്ഷാകേന്ദ്രങ്ങള് കൊച്ചി, തിരുവനന്തപുരം. പ്രിലിമിനറി പരീക്ഷ ഡിസംബറിലും പ്രധാന പരീക്ഷ ജനുവരിഫെബ്രുവരി മാസങ്ങളിലുമാകാനാണ് സാധ്യത. www.ibps.in വഴി അപേക്ഷിക്കാനുള്ള അവസാന തീയതി ഒക്ടോബര് 27. വിശദവിവരം വെബ്സൈറ്റില്.